MT  
ECB -PUBLIC  
 
OPIN JONI TAL -BANK ĊENTRALI EWROPEW  
tal-21 ta’ Jannar 2019  
dwar is -superviżjoni ta’ aġenziji ta’ referenza tal -kreditu  mill-Bank Ċentrali ta’ Malta u s-
sorveljanza tiegħu ta’ servizzi ta’ pagament   
(CON/20 19/2) 
 
Introdu zzjoni u bażi legali   
Fis-7 ta’ Novem bru 2018  il-Bank Ċentrali Ewropew (BĊE) irċieva talba mingħand il -Bank Ċentrali ta’ 
Malta (BĊM) għal opinjoni dwar abbozz ta’ liġi li temenda l -Att dwar il -Bank Ċentrali ta’ Malta (l-“abbozz 
ta’ liġi li temenda l -Att dwar il -BĊM ”) u dwar abbozz tad- Direttiva Nru 15 dwar is -superviżjoni ta’ aġenziji 
ta’ referenza tal -kreditu (l-“abbozz ta’ direttiva dwar  aġenziji ta’ referenza tal -kreditu” ). Il-BĊM  informa 
wkoll lill- BĊE li biħsiebu jemenda d- Direttiva Nru 14 dwar ir -Reġistru Ċentrali tal -Kreditu  (“l-abbozz ta’ 
emendi għad- Direttiva dwar ir -Reġistru Ċentrali tal -Kreditu” ), flimkien mal- abbozz ta’ liġi li temenda l -Att 
dwar il -BĊM  u l-abbozz ta’ direttiva dwar  aġenziji ta’ referenza tal -kreditu,  li flimkien jissejħu l -“abbozz ta’ 
liġi”. Fit-23 ta’ Novembru 2018, il- BĊE rċieva verżjoni rreveduta tal -abbozz ta’ liġi.  
Il-kompetenza tal -BĊE li jagħti din l- opinjoni hija bbażata fuq l -Artikoli 1 27(4) u 282(5) tat-Trattat dwar il -
Funzjonament tal -Unjoni Ewropea u t -tieni, it -tielet u r -raba’ inċiżi tal -Artikolu 2(1) tad-Deċiżjoni tal -Kunsill 
98/415/ KE1, perezz li l -abbozz ta’ liġi  huwa relatat ma’ mezzi ta’ pagament , mal -BĊM, mal-ġbir, il -
kumpilazzjoni u d -distribuzzjoni ta’ statistiċi finanzjarji u dwar il -bilanċ tal -ħlasijiet u l -kompiti tal- BĊE li 
jikkonċernaw is -superviżjoni prudenzjali ta’ istituzzjonijiet ta’ kreditu skont l -Artikolu 127(6) tat-Trattat . 
Skont l -ewwel sentenza tal -Artikolu 1 7.5 tar-Regoli tal- Proċedura tal -Bank Ċentrali Ewropew, il -Kunsill 
Governattiv adotta din l -opinjoni . 
 
1. Skop tal -abbozz ta’ li ġi 
1.1 L-abbozz ta’ liġi  għandu tliet skopijiet ewlenin.  L-ewwel nett , jestendi s -setgħat ta’ sorveljanza tal -
BĊM fir -rigward tal -forniment ta’ servizzi ta’ pagament  minn istituzzjonijiet ta’ kreditu u 
istituzzjonijiet finanzjarji2. It-tieni nett , jagħti lill- BĊM setgħat superviżorji ġodda fir -rigward ta’ 
                                                 
1  Deċiżjoni tal -Kuns ill tad -29 ta' Ġunju, 1998 dwar il -konsultazzjoni mal -Bank Ċentrali Ewropew minn awtoritajiet 
nazzjonali dwar abbozzi ta' dispożizzjonijiet leġiżlattivi (ĠU Edizzjoni Speċjali bil -Malti: Kapitolu 01 Volum 001 P. 446 
- 447).  
2  L-Att dwar il -BĊM jiddefinixx i t-terminu “istituzzjoni finanzjarja” bħala li għandu l -istess tifsira mogħtija fl -Artikolu 2 tal -
Att dwar Istituzzjonijiet Finanzjarji (Att XXII tal-1994, Kapitolu 376 tal-Liġijiet ta’ Malta), inkluża kull fergħa f’Malta ta’ 
istituzzjoni li ma tkunx inkorporata f’Malta. “”Istituzzjoni finanzjarja” kif iddefinita fl -Att dwar Istituzzjonijiet Finanzjarji 
tfisser kull persuna li tfisser kull persuna li b’mod regolari  jew abitwali tikseb parteċipazzjonijiet  jew tidħol biex twettaq 
xi attività  elenkata fl -Ewwe l Skeda tal -Att imsemmi, akkont u għar -riskju tal -persuna li tkun qiegħda twettaq dik l -
attività , u tinkludi istituzzjonijiet ta’ pagament fi ħdan it -tifsira tad -Direttiva (UE) 2015/2366 tal -Parlament Ewropew u 
l-Kunsill, kif ukoll istituzzjonijiet ta’ flus elettroniċi fi ħdan it -tifsira tad- Direttiva 2009/110/KE tal -Parlament Ewropew u 
tal-Kunsill . 
ECB -PUB LIC 
2 aġenziji ta’ referenza tal -kreditu. It-tielet nett, jestendi l -aċċess għar -Reġistru Ċentrali tal -Kreditu  
miżmum  mill-BĊM lil a ġenziji ta’ referenza tal -kreditu u lil istituzzjonijiet oħrajn li lilhom il- BĊM  
jiddeċiedi li jagħti aċċess . 
1.2 Sorveljanza ta’ servizzi ta’ pagament   
1.2.1  L-Att dwar il -BĊM  attwalment jawtorizza lill -BĊM biex joħroġ, jemenda jew jirrevoka direttiv i dwar il -
forniment ta’ s ervizzi ta’ pagament  sabiex jippromwovi l -iżvilupp u l -forniment s tabbli u sostenibbli 
ta’ strumenti ta’ pagament3. L-abbozz ta’ liġi li temenda l -Att dwar il -BĊM  jestendi  (i) l-ambitu tal -
attività tal -BĊM biex ikopri l -forniment ta’ s ervizzi ta’ pagament , applikazzjonijiet ta’ pagament , 
skemi ta’ kards ta’ pagament  u tranżazzjonijiet ta’ pagament  minn istituzzjonijiet ta’ kreditu u 
finanzjarji ; u (ii) is-setgħat ta’ sorveljanza u regolatorji tal -BĊM f’dan ir -rigward  (ara l -paragrafu 
1.2.2 hawn isfel ). Għal dan l -iskop, servizz ta’ pagament  huwa ddefinit skont id- Direttiv a 
(UE) 2015/2366 tal-Parlament Ewropew u tal -Kunsill.4 Applikazzjoni ta’ pagament  hija ddefinita 
bħala softwer tal -kompjuter jew ekwivalenti, li jkun installat fuq strument li jippermetti li jinbdew 
tranżazzjonijiet ta’ pagament  u li jippermetti li l min ik un qiegħed iħallas joħroġ ordnijiet ta’ 
pagament . Skema ta’ kard ta’ pagament  hija ddefinita bħala ġabra unika ta’ regoli, prattiki, 
standards u/jew linji gwida ta’ implimentazzjoni għall -eżekuzzjoni ta’ tranżazzjonijiet ta’ pagament  
ibbażati fuq kard.  Finalment, tranżazzjoni ta’ pagament  hija ddefinita bħala l -att, mibdi minn min 
iħallas jew f’ismu jew inkella minn min ikun ser jirċievi l -pagament , ta’ tqegħid, trasferiment jew ġbid 
ta’ fondi, irrispettivament minn kwalunkwe obbligu sottostanti bejn min iħallas u min jirċievi l-
pagament . 
1.2.2  Skont l -abbozz ta’ liġi li temenda l -Att dwar il -BĊM , ebda istituzzjoni ta’ kreditu u finanzjarja ma 
tista’ tipprovdi servizz ta’ pagament  f’Malta ħlief jekk tinnotifika lill- BĊM. Il-BĊM  ikollu s -setgħa li 
jirrevedi r -regol i u l- proċeduri ta’ kwalunkwe servizz ta’ pagament , applikazzjoni ta’ pagament , 
skema ta’ kard ta’ pagament  u tranżazzjoni ta’ pagament  f’Malta. Ikun awtorizzat biex jagħmel ordni 
li żżomm lil istituzzjoni ta’ kreditu u finanzjarja milli twettaq attivitajiet li huwa jqis li jmorru kontra l-
iżvilupp stabbli u sostenibbli  tax-xenarju tal -ħlasijiet f’M alta. Il-BĊM  ikun awtorizzat ukoll biex 
jissospendi l -forniment ta’ kwalunkwe servizz ta’ pagament , applikazzjoni ta’ pagament , skema ta’ 
kard ta’ pagament  jew t ranżazzjoni ta’ pagament  meta l -istituzzjoni ta’ kreditu u finanzjarja tonqos 
milli tikkonforma ma’ ordni jew rekwiżit legali tal -BĊM. Finalment, ikollu s -setgħa li jxandar każijiet 
ta’ nuqqas ta’ konformità mal -ordni jew rekwiżiti tiegħu u biex jimponi penali amministrattivi.  
1.2.3  Skont l -abbozz ta’ liġi li temenda l -Att dwar il -BĊM , il-BĊM  ikun meħtieġ li jiddiskuti mal -
awtorit à kompetenti l -promozzjoni tal -iżvilupp stabbli u sostenibbli  tax-xenarju tal -ħlasijiet f’Malta.  
Awtorità kompetenti  hija ddefinita bħala kull awtorità jew awtoritajiet maħtura biex jirregolaw in-
negozju ta’ istituzzjonijiet ta’ kreditu, istituzzjonijiet finanzjarji jew istituzzjonijiet ta’ servizzi 
finanzjarji  taħt kwalunkwe liġi elenkata fl -Iskeda għall -Att dwar il -BĊM . Fil-kuntest tal -forniment ta’ 
servizzi ta’ pagament  minn istituzzjoni jiet ta’ kreditu u finanzjarj i, l-awtorità kompetenti  taħt l-Att 
                                                 
3  Ara l-Artikolu 34A(1) tal-Att dwar il -BĊM . 
4  Direttiva (UE) 2015/2366 tal -Parlament Ewropew u tal -Kunsill tal -25 ta’ Novembru 2015 dwar is -servizzi ta’ 
pagament fis -suq intern, li temenda d- Direttivi 2002/65/KE, 2009/110/KE u 2013/36/UE u r -Regolament (UE) Nru 
1093/2010, u li tħassar id- Direttiva 2007/64/KE (ĠU L 337, 23.12.2015, p.35). B’mod partikolari, servizz ta’ 
pagament  huwa ddefinit bħala kwalunkwe att ività ta’ negozju stipulata fl -Anness I tagħha.  
ECB -PUB LIC 
3 dwar il -Kummerċ Bankarju5 u l-Att dwar Istituzzjonijiet Finanzjarji hija l -Awtorità għas -Servizzi 
Finanzjarji ta’ Malta (MFSA) . 
1.3 Supervi żjoni ta’ aġenziji ta’ referenza tal -kreditu   
1.3.1  Taħt l -abbozz ta’ liġi li temenda l -Att dwar il -BĊM , il-BĊM  huwa nnominat bħala l -awtorità 
superviżorja ta’ aġenziji ta’ referenza tal -kreditu unikament għall -iskop li jissorvelja u jirregola l -
kompitu ta’ ħruġ ta ’ punteġġ ta’ kreditu, iddefinit bħala kejl tal -affidabbiltà tal -kreditu miksuba minn 
informazzjoni dwar il -kreditu li għandha, fuq piena ta’ nullità, tinkludi data miksuba mir -Reġistru 
Ċentrali tal- Kreditu  miżmum  mill-BĊM. Aġenzija ta’ referenza tal -kredi tu hija ddefinita għal dan l -
iskop bħala impriża li jkollha liċenzja mingħand l -Unità tal -Liċenzji tal -Kummerċ6 u li n -negozju 
ewlieni tagħha jkun jikkonsisti fit -tħejjija, il -kumpilazzjoni u l -evalwazzjoni ta’ informazzjoni ta’ 
kreditu u servizzi relatati  ta’ kreditu u ġestjoni tar -riskju dwar persuni ġuridiċi u fiżiċi bl -iskop li 
joħorġu punteġġi ta’ kreditu li jiġu pprovduti lil terzi persuni, iżda aġenzija ta’ referenza tal -kreditu 
mhijiex prekluża milli twettaq kompiti oħrajn relatati .  
1.3.2  Taħt l -Avviż Le gali 2 13 tal-20187, li dwaru l- BĊE ma ġiex ikkonsultat, huwa pprovdut ukoll li 
għandha ssir applikazzjoni għal liċenzja tal -kummerċ lill- Unità tal -Liċenzji tal- Kummerċ 
b’konsultazzjoni mal -BĊM, biex b’hekk il -BĊM huwa meħtieġ li jagħti r -rakkomandazzjoni t iegħu 
għall -ħruġ ta’ tali liċenzja lill- Unità tal -Liċenzji tal- Kummerċ . Dik il -liċenzja tista’ tiġi sospiża jew 
ikkanċellata mill- Unità tal -Liċenzji tal -Kummerċ  fuq rakkomandazzjoni mill -BĊM. Kull direttur, 
maniġer, amministratur, fiduċjarju jew uffiċjal prinċipali ta’ a ġenzija ta’ referenza tal -kreditu jista’ 
jitneħħa mill -Unità tal -Liċenzji tal- Kummerċ  fuq rakkomandazzjoni mill -BĊM. Kwalunkwe restrizzjoni 
oħra tista’ tiġi imposta fuq aġenzija ta’ referenza tal -kreditu mill-Unità tal -Liċenzji tal -Kummerċ  hekk 
kif jista’ jistipola l- BĊM , bħala l -awtorità superviżorja.  
1.3.3  Taħt l -abbozz ta’ liġi li temenda l -Att dwar il -BĊM , il-BĊM  għandu s -setgħa li jiġbor tariffi 
superviżorji minħand aġenziji ta’ referenza tal -kreditu  li jkollhom liċenzja . Bħala parti mid- dmirijiet 
superviżorji tiegħu, il -BĊM  jista’ jwettaq spezzjonijiet fuq il -post u barra mill -post. 
1.3.4  L-abbozz ta’ liġi li temenda l -Att dwar il -BĊM  jagħti s -setgħa lill -BĊM biex joħroġ direttivi għat -
twettiq tad -dmirijiet superviżorji tiegħu b’rabta ma’ a ġenziji ta’ referenza tal -kreditu. F’dan il- kuntest, 
l-abbozz ta’ direttiva dwar  aġenziji ta’ referenza tal -kreditu jistabbilixxi regoli ddettaljati dwar is -
superviżjoni ta’ aġenziji ta ’ referenza tal -kreditu li jkollhom liċenzja . B’mod partikolari, jistabbilixxi 
obbligi speċifiċi għall- aġenziji ta’ referenza tal -kreditu fir-rigward tal -ħruġ ta’ punteġġi ta’ kreditu, ir-
rekwiżiti ta’ notifikazzjoni, l -obbligu li tiġi stabbilita unità għar -riżoluzzjoni ta’ kunflitti u l-
kunfidenzjalità. Ir-regoli stipulati fl -abbozz  ta’ direttiva dwar  aġenziji ta’ referenza tal -kreditu huma 
relatati wkoll mas -setgħat tal -BĊM bħala superviżur ta’ aġenziji ta’ referenza tal -kreditu. B’mod 
partikolari, dawn jipprovdu għall -impożizzjoni ta’ tariffa superviżorja annwali, setgħat relatati mal-
ispezzjonijiet tal- BĊM fuq il -post u barra mill -post, setgħat b’rabta mal -aċċess għal dokumenti 
miżmuma mill -aġenziji, setgħat fir -rigward tal -governanza tal -aġenziji u s -setgħa li jiġu imposti 
                                                 
5  Att dwar il -Kummerċ Bankarju, Att XV tal-1994, Kapitolu 371 tal-Liġijiet ta’ Malta.   
6  Ara l-Parti VIIA, Reg olamenti 47A sa 47H tar-Regolamenti dwar il -Liċenzi tal -Kummerċ, Avviż Legali 420 tal-2016.  
7  Regolamenti tal -2018 li jemendaw ir -Regolamenti dwar il -Liċenzi  tal-Kummerċ , li żiedu l -Parti VIIA mar-Regolamenti 
dwar il -Liċenzi tal -Kummerċ . 
ECB -PUB LIC 
4 penali kontra l -aġenziji .  
1.4 Aċċess għar-Reġistru Ċentrali t al-Kreditu   
1.4.1  L-abbozz ta’ emendi għad -Direttiva dwar ir -Reġistru Ċentrali tal -Kreditu  fil-biċċa l -kbira jkopri l -
modalitajiet ta’ aċċess għar -Reġistru Ċentrali tal -Kreditu  mill-partijiet ewlenin involuti, b’mod 
partikolari  istituzzjonijiet ta’ kreditu , persuni fiżiċi jew ġuridiċi li l-kreditu tagħhom ikun qiegħed jiġi 
kklassifikat u aġenziji ta’ referenza tal -kreditu. L-abbozz ta’ emendi  jirregola wkoll il- modalitajiet tal -
aċċess għar -Reġistru mill- Bank Malti ta’ Żvilupp u minn istituzzjonijiet oħrajn li lil hom il -BĊM jagħti 
aċċess.  
1.4.2  Id-dipożizzjonijiet eżistenti tal -Att dwar il -BĊM  jipprovdu li l -BĊM jista’ jagħti aċċess lir -Reġistru 
Ċentrali tal -Kreditu  fuq il -bażi ta’ arranġamenti ta’ reċiproċit à lil banek ċentrali u istituzzjonijiet 
oħrajn ta’ Stati Membri  tal-Unjoni Ewropea li joħolqu bażijiet ta’ data kumparabbli għar -Reġistru8. L-
abbozz ta’ liġi li temenda l -Att dwar il -BĊM  jemenda din id- dispożizzjoni billi jistabbilixxi li l- aċċess 
għar-Reġistru ser jiġi estiż għal : (i) istituzzjonijiet tal -Unjoni li j oħolqu databases kumparabbli għar -
Reġistru u li jikkonkludu arranġamenti ta’ reċiproċit à mal -BĊM; (ii) l-Awtorit à tal -Elenkar ; (iii) il-
Borża ta’ Malta;  u (iv) kwalunkwe istituzzjoni oħra skont kif il -BĊM jidhirlu li huwa meħtieġ.  
1.4.3  Barra minn hekk, l -abbozz  ta’ liġi li temenda l -Att dwar il -BĊM  jintroduċi dispożizzjoni ġdida li tkopri 
każijiet fejn it -twettiq tal -funzjonijiet statistiċi tal- BĊM taħt l -Att dwar il -BĊM  ikun jeħtieġ it -
trasferiment ta’ informazzjoni statistika u ta’ natura oħra mill -BĊM lil kwa lunkwe persuna b’mod 
ġenerali jew kwalunkwe entità li jkollha liċenzja, tkun awtorizzata jew irreġistrata minn a wtorità 
kompetenti .  
 
2. Ambitu tal -opinjoni  
Din l- opinjoni tiffoka fuq dawn l -oqsma tal -abbozz ta’ liġi  li huma ta’ interess għall -BĊE: is-sorvelj anza ta’ 
servizzi ta’ pagament  mill-BĊM  (Taqsima 3); is-setgħat superviżorji ġodda tal -BĊM fir-rigward ta’ aġenziji 
ta’ referenza tal -kreditu (Taqsima 4); u l-aċċess għar -Reġistru Ċentrali tal -Kreditu (Taqsima 5). 
Finalment l -opinjoni teżamina l -kompiti ġo dda mogħtija lill -BĊM kontra l -projbizzjoni ta’ finanzjament 
monetarju (Taqsima 6). Din l -opinjoni ma tindirizzax il -kwistjoni jekk l -abbozz ta’ liġi , jekk jiġi adottat kif 
propost, jirrappreżentax mezz effettiv għall -implimentazzjoni tad- Direttiva (UE) 2015/2366 jew atti legali 
tal-Unjoni relevanti oħrajn f’Malta.  
 
3. Sorveljanza ta’ servizzi ta’ pagament  ipprovduti minn i stituzzjonijiet ta’ kreditu u finanzjarji  
3.1 Is-sorveljanza ta’ s ervizzi ta’ pagament  ipprovduti minn istituzzjonijiet ta’ kreditu u finanzjar ji diġà 
ssir mill- BĊM taħt id -dispożizzjonijiet tal -Att dwar il -BĊM9.  
3.2 F’Malta , il-BĊM  u l-MFSA  huma ż-żewġ awtoritajiet kompetenti taħt id- Direttiva (UE) 2015/2366 . L-
MFSA hija, bi ftit eċċezzjonijiet, fil-biċċa l -kbira responsabbli għat -Titolu II (Fornit uri ta’ servizzi ta’ 
pagament ) tal-istess Direttiva, waqt li l -BĊM huwa, bi ftit eċċezzjonijiet, fil -biċċa l -kbira responsabbli 
għat-Titoli III (Trasparenza tal -kundizzjonijiet u r -rekwiżiti ta’ informazzjoni għas -servizzi ta’ 
                                                 
8  Ara l-Artikolu  24(4) tal-Att dwar il -BĊM . 
9  Ara l-Artikolu  34A tal-Att dwar il -BĊM . 
ECB -PUB LIC 
5 pagament ) u IV (Drittijiet u obbligi fir -rigward tal -forniment u l -użu ta’ servizzi ta’ pagament ). Barra 
minn hekk, xi dispożizzjonijiet tad- Direttiva (UE) 2015/2366, bħal dawk relatati mar -rapportar ta’ 
inċidenti, kif ukoll dispożizzjonijiet aktar ġenerali bħal dawk, inter alia , dwar  il-protezzjoni tad- data u 
penali, jaqgħu taħt l -ambitu kemm tal -BĊM kif ukoll tal- MFSA. F’termini prattiċi, l- MFSA hija, taħt id-
Direttiva, responsabbli għall -għoti u l -irtirar ta’ awtorizzazzjonijiet għal istituzzjonijiet ta’ pagament, 
is-superviżjoni ta ’ istituzzjonijiet ta’ pagament u kwistjonijiet relatati ma’, inter alia, is-sjieda ta’ 
ishma, fondi proprji, rekwiżiti ta’ salvagwardjar u governanza10. Min-naħa l -oħra, il -BĊM, bħala s -
sorveljant u r -regolatur tat -tħaddim ta’ sistemi ta’ pagamenti domesti ċ i  u  l -parteċipazzjoni fihom, 
huwa responsabbli, inter alia, għad- dispożizzjonijiet tad -Direttiva dwar l -awtorizzazzjoni u l -
eżekuzzjoni ta’ tranżazzjonijiet ta’ pagament, awtentifikazzjoni, kuntratti oqfsa, rekwiżiti ta’ 
informazzjoni u tariffi applikabbl i fir-rigward ta’, inter alia, istituzzjonijiet ta’ kreditu  u istituzzjonijiet 
ta’ pagament11.  
3.3 Il-BĊE jinnota li l- abbozz ta’ liġi  jipproponi li jestendi s -setgħat eżistenti ta’ sorveljanza u regolatorji 
tal-BĊM b’rabta ma’ fornituri ta’ s ervizzi ta’ pagam ent, inklużi istituzzjonijiet ta’ kreditu u finanzjarji . 
Taħt l -abbozz ta’ liġi  l-BĊM  huwa meħtieġ jiddiskuti mal -“awtorità kompetenti ” il-promozzjoni tal -
iżvilupp stabbli u sostenibbli  tax-xenarju tal -ħlasijiet f’Malta . Id-definizzjoni ta’ “awtorità kompetenti ” 
taħt l -Att dwar il -BĊM  ma tinkludix, madankollu, lill -BĊE. Barra minn hekk, għandu jiġi osservat li, 
fir-rigward tas -sorveljanza  ta’ skemi internazzjonali ta’ kards ta’ pagament  li jipprovdu servizzi fis -
suq Malti, m’hemm ebda referenza fl -abbozz ta’ liġi għat-tqassim ta’ responsabbiltajiet ta’ 
sorveljanza  fi ħdan l-Eurosistema.  
3.4 Skont id- dritt tal -Unjoni relevanti12, il-BĊE għandu l -kompetenza biex iwettaq kompiti speċifiċi għall -
finijiet ta’ superviżjoni prudenzjali  ta’ istituzzjonijiet ta’ kreditu  stabbiliti fl-Istati Membri . Fid-dawl tal -
kompetenza tiegħu f’dan il -qasam, il-BĊE jikkunsidra li l -BĊM għandu jinforma lill -BĊE u l-MFSA, fi 
ħdan l -oqsma ta’ kompetenza rispettivi tagħhom għas -superviżjoni prudenzjali  ta’ istituzzjonijiet ta’ 
kreditu, fuq bażi ex ante, kull meta l -eżerċitar tas -setgħat ta’ sorveljanza u regolatorji tal -BĊM 
b’rabta ma’ fornituri ta’ servizzi ta’ ħlas li jkunu istituzzjonijiet ta’ kreditu , jista’ joħoloq ir -riskju ta’ 
prelazzjoni tas -setgħat li l -BĊE u l-MFSA jista’ jkollhom għall -finijiet tat -twettiq ta’ s uperviżjoni 
prudenzjali  ta’ istituzzjonijiet ta’ kreditu , inkluża s -setgħa li jirrestrinġu jew jillimitaw in- negozju u l -
operat tagħhom . Barra minn hekk, il -BĊE jifhem li kwalunkwe setgħa eżerċitata mill -BĊM f’dan ir -
rigward  hija mingħajr preġudizzju għal dawk is -setgħat tal -BĊE u l-MFSA13. B’mod simili, i l-BĊE 
jixtieq ifakkar it -tqassim li ġie miftiehem minn qabel tar -responsabbiltajiet ta’ s orveljanza  fi ħdan l-
Eurosistema fir-rigward ta’ skemi ta’ pagament14, u s-setgħat est iżi tal -BĊM  b’ebda mod 
m’għandhom jaffettwaw is -setgħat li l -BĊE jew il -banek ċentrali l -oħrajn tal -Eurosistema għandhom 
bħala sorvelja nti ta’ skemi ta’ kards ta’ pagament . 
                                                 
10  Ara l-Att dwar Istituzzjonijiet Finanzjarji . 
11  Ara d- Direttiva Nru 1 tal -Bank Ċentrali ta’ Malta dwar il -forniment u l -użu ta’ servizzi ta’ pagament, disponibbli fuq: 
www.centralbankmalta.org .  
12  B’mod partikolari, l -Artikolu 127(6) tat-Trattat dwar politiki relatati mas -superviżjoni prudenzjali ta’ istituzzjonijiet ta’ 
kreditu u r -Regolament tal -Kunsill (UE) Nru 1024/2013 tal -15 ta’ Ottubru 2013 li jikkonferixxi kompiti speċifiċi lill -Bank 
Ċentrali Ewropew fir -rigward ta’ politiki relatati mas- superviżjoni prudenzjali ta’ istit uzzjonijiet ta’ kreditu (ĠU L 287, 
29.10.2013, p. 63).  
13  Ara r -Regolament (UE) Nru 1024/2013.  
14  Ara Eurosystem oversight policy framework, Lulju 2016, taqsima 5.2 “Allocation of roles within the Eurosystem ”. 
ECB -PUB LIC 
6  
4. Setgħat superviżorji fir -rigward ta’ a ġenziji ta’ referenza tal -kreditu  
4.1 Id-definiz zjoni ta’ a ġenziji ta’ referenza tal -kreditu skont l -abbozz ta’ liġi  taqa’ barra mill -ambitu tar -
Regolament (KE) Nru 1060/ 2009 tal-Parlament Ewropew u tal -Kunsill15, b’mod partikolari għaliex 
dan ir -regolament ma japplikax għal punteġġi tal -kreditu, sistemi  ta’ punteġġi  tal-kreditu jew 
valutazzjonijiet simili oħrajn relatati ma’ obbligi li jirriżultaw minn relazzjonijiet ma’ konsumaturi, 
kummerċjali jew industrijali16.  Peress li l- aġenziji ta’ referenza tal -kreditu jaqgħu barra mill -ambitu 
ta’ dan ir -regolam ent, l -Awtorit à Ewropea għat -Titoli u s -Swieq ma jkollhiex setgħat superviżorji fuq 
dawk l -entitajiet . 
4.2 Fil-biċċa l -kbira tal -Istati Membri, l -aġenziji ta’ referenza tal -kreditu għadhom mhumiex irregolati 
ħlief f ’aspetti tal -protezzjoni tad- data17. Peress li  s-suġġetti tal -protezzjoni tad -data normalment 
ikunu biss persuni fiżiċi, u mhux ġuridiċi18, dan jimplika li fil- biċċa l -kbira tal -Istati Membri l -aġenziji 
ta’ referenza tal -kreditu jibqgħu għal kollox mhux irregolati f’dak li jirrigwarda l -għoti ta’ punteġġ 
għall-kreditu ta’ persuni ġuridiċi. Barra minn hekk, jidher li l -aġenziji ta’ referenza tal -kreditu huma 
rregolati fir -rigward tal -mod kif jagħtu punteġġ għall-kreditu biss fi ftit Stati Membri19.  
4.3 Attwalment, l -aġenziji ta’ referenza tal -kreditu huma wi eħed mill -erba’ sorsi aċċettati ta’ valutazzjoni 
tal-kreditu li fuqhom l -Eurosistema tibbaża l -valutazzjoni tagħha tal -eliġibbiltà tal- assi bħala 
kollateral għal operazzjonijiet ta’ kreditu tal -Eurosistema. Aġenziji ta’ referenza tal -kreditu aċċettati 
bħala sistemi ta’ valutazzjoni tal -kreditu  ssir referenza għalihom bħala fornituri terzi ta’ għodda ta’ 
klassifikazzjoni u l -aċċettazzjoni u l-monitoraġġ tagħhom isegwu d- dispożizzjonijiet applikabbli tal -
Linja Gwida (U E) 2015/510 (BĊE/2014/60)20. Iżda l-użu ta ’ valutazzjonijiet tal- kreditu minn 
strumenti ta’ terzi huwa limitat ħafna, b’mod partikolari meta mqabbel mat -tliet sorsi l- oħrajn ta’ 
valutazzjoni tal -kreditu li huma aċċettati . 
 
5. Aċċess għar -Reġistru Ċentrali tal- Kreditu  u għal informazzjon oħra miżmuma mill-BĊM 
5.1 Il-BĊE jilqa’ d -dispożizzjonijiet tal -abbozz ta’ liġi  li jestendu l -aċċess għar -Reġistru Ċentrali tal -
                                                 
15   Regolament (KE) Nru 1060/2009 tal -Parlament Ewropew u tal -Kunsill tas - 16 ta’ Settembru 2009 dwar aġenziji li 
jiggradaw il -kreditu (ĠU L 302, 17.11.2009, p.1).   
16  Artikolu 2(2)(b) tar-Regolament (KE) Nru 1060/2009.  
17  Rapport ta’ Jannar 2011 mill -European Credit Research Institute jindika li r -regolaturi nazzjonali ewlenin ta’ bureaus  
ta’ kreditu f’ħafna Stati Membri tal -Unjoni huma l -uffiċċji nazzjonali tal -protezzjoni tad- data. Ara M. Rothemund u M. 
Gerhardt, European Credit Research Institute, The European Credit Information Landscape: An analysis of a survey 
of credit bureaus in Europe,  Jannar  2011, p. 7.  
18  Ara d- definizzjoni ta’ “data personali” fir -Regolament (UE) 2016/679 Regolament (UE) 2016/679 tal -Parlament 
Ewropew u tal -Kunsill tas- 27 ta' April 2016 dwar il -protezzjoni tal -persuni fiżiċi fir -rigward tal -ipproċessar ta' data 
personali u dwar il -moviment liberu ta' tali data, u li jħassar id- Direttiva 95/46/KE  (ĠU L 119, 4.5. 2016, p. 1), li hija 
ristretta għal persuni fiżiċi .  
19   Fir-Renju Unit il -Financial Conduct Authority hija nnominata bħala l -awtorità kompetenti f’dan ir -rigward. Ara Briefing 
Paper Number 04070, House of Commons Library, tas -17 ta’ Marzu 2014 dwar aġenziji ta’ referenza tal -kreditu, p. 
5-6. Fl-Ungerija, il -Magyar Nemzeti Bank huwa nnominat bħala l -awtorità nazzjonali  kompetenti għas -superviżjoni ta’ 
istituzzjonijiet finanzjarji, fosthom aġenziji ta’ referenza tal -kreditu. Ara l-Att CXXII tal-2011 dwar is -Sistema Ċentrali 
ta’ Informazzjoni dwar il -Kreditu.  
20  Linja Gwida (U E) 2015/510 tal -Bank Ċentrali Ewropew tad- 19 ta’ Diċembru 2014 dwar l -implimentazzjoni tal -qafas 
tal-politika monetarja tal -Eurosistema (Linja Gwida dwar id- Dokumentazzjoni Ġenerali) (BĊE/2014/60) (ĠU L 91 
2.4.2015, p. 3).  
ECB -PUB LIC 
7 Kreditu  għal (i) istituzzjonijiet tal- Unjoni li joħolqu bażijiet ta’ data kumparabbli għar -Reġistru u li 
jikkonkludu arranġamenti ta’ reċiproċità mal -BĊM; u (ii) kwalunkwe istituzzjoni oħra hekk kif il -BĊM 
jidhirlu li huwa meħtieġ.  
5.2 Kif ġie osservat qabel mill -BĊE21, peress li l -BĊE attwalment m’għandux reġistru kumparabbli, ma 
jistax jingħata informazzjoni li tinsab fir -Reġistru fuq il -bażi ta’ reċiproċità. Fl -abbozz ta’ liġi  
m’hemm x dispożizzjoni espliċita li tippermetti li l -informazzjoni dwar ir -Reġistru tiġi aċċessata mill -
BĊE jew l -MFSA, minkejja li l- BĊE kien identifika qabel mezzi li permezz tagħhom huwa jew l -
MFSA jistgħu jiksbu aċċess għal data li tinsab fir -Reġistru Ċentrali tal -Kreditu22.  
5.3 Il-BĊE jilqa’ l- fatt li l- abbozz ta’ liġi  jipprovdi li l- BĊM jista’ jipprovdi aċċess għall -informazzjoni 
miżmuma fir -Reġistru Ċentrali tal -Kreditu  lil kwalunkwe istituzzjoni oħra hekk kif il -BĊM j idhirlu li 
huwa meħtieġ. Il-BĊE jikkunsidra li, jekk ikun meħtieġ għat -twettiq tal -kompiti tiegħu, din id-
dispożizzjoni tista’ tagħti lill- BĊE bażi legali addizzjonali biex jaċċessa r -Reġistru.  
 
6. Kompiti ġodda fdati  lill-BĊM   
6.1 B’rabta mas -sorveljanza tal-forniment ta’ s ervizzi ta’ pagament  minn istituzzjonijiet ta’ kreditu u 
finanzjarji , il-BĊE jinnota li l -abbozz ta’ liġi  ma jagħtix kompiti li huma tabilħaqq ġodda lill -BĊM, iżda 
fil-fatt jestendi s -setgħat tal -BĊM biex jiffaċilta t -twettiq ta’ kompitu diġà assenjat lilu. B’kuntrast, is -
superviżjoni ta’ aġenziji ta’ referenza tal -kreditu hija kompitu ġdid fdat lill -BĊM mill-abbozz ta’ liġi  
peress li attwalment il -BĊM ma jwettaqx il -funzjoni ta’ a wtorità superviżorja għall -finijiet li jissorvelja 
u jirregola l -ħruġ ta’ punteġġi ta’ kreditu minn aġenziji ta’ referenza tal -kreditu.  
6.2 Il-BĊE jenfasizza li l -għoti propost ta’ kompiti ġodda lil bank ċentrali nazzjonali (BĊN) tas -Sistema 
Ewropea ta’ Bank Ċentrali (SEBĊ) irid jiġi vvalutat kontra l -kriterji sabiex jiġi d determinat 
x’jikkostitwixxi kompitu ta’ g vern mill-perspettiva tal -projbizzjoni ta’ finanzjament monetarju stabbilta 
fl-Artikolu 123 tat -Trattat .  
6.3 Għall -finijiet ta’ dik il- projbizzjoni, l -Artikolu 1(1)(b)(ii) tar-Regolament tal -Kunsill (KE) Nru  3603/9323 
jiddefinixxi “ kull tip ieħor ta' faċilità ta' kreditu" , inter alia , bħala “kull finanzjament ta' l -obbligi tas -
settur pubbliku vis -a-vis partijiet terzi” . Sabiex jiġi determinat x’jista’ jiġi assimilat mal- finanzjament 
tal-obbligu tas -settur pubbliku fil -konfront ta’ terzi, li jista’ jiġi interpretat bħala l -finanzjament 
pprovdut minn BĊN barra mill -ambitu tal -kompiti ta’ bank ċentrali, jenħtieġ li jiġi evalwat jekk il -
kompitu l -ġdid li għandu jitwettaq minn dak il -BĊN huwiex kompitu ta’ gvern, jiġifieri kom pitu fi ħdan 
ir-responsabbiltà tas -settur pubbliku tal -Istati Membri, minflok kompitu ta’ bank ċentrali. Fi kliem 
ieħor, iridu jiġu stabbiliti salvagwardji adegwati sabiex ma jiġix evitat l -objettiv tal -projbizzjoni ta’ 
finanzjament monetarju li tinżamm politika baġitarja soda fl -Istati Membri .  
6.4 Bħala parti mid -diskrezzjoni tiegħu fit -twettiq ta’ dmiru, fuq il -bażi tal -Artikolu 271(d) tat-Trattat u l -
Artikolu 35.6 tal-Istatut tas -Sistema Ewropea ta’ Banek Ċentrali u tal -Bank Ċentrali Ewropew (l -
“Istatut tas -SEBĊ”), li jiżgura li l- BĊNi jonoraw l -obbligi stabbiliti fit -Trattat, il -Kunsill Governattiv 
                                                 
21  Ara l-paragrafu 3.1 tal-Opinjoni CON/2015/20.  
22  Ara l-paragrafi 3.1 sa 3.2 tal-Opinjoni CON/2015/20.  
23  Ir-Regolament tal -Kunsill (KE) Nru 3603/93 tat -13 Diċembru 1993 li jistabbilixxi d- definizzjonijiet għall -applikazzjoni 
tal-projbizzjonijiet previsti fl -Artikoli 104 u 104b (1) tat -Trattat  (ĠU L 332, 31.12.1993, p. 1).  
ECB -PUB LIC 
8 approva salvagwardji ta’ dik ix -xorta fil -forma ta’ kriterji sabiex jiġi ddeterminat x’jista’ jitqies li jaqa’ 
fi ħdan l -obbligu tas -settur pubbliku fit -tifsira tal-Artikolu 1(1)(b)(ii) tar-Regolament (KE) Nru 3603/93 
jew, fi kliem ieħor, x’jikkostitwixxi kompitu ta’ gvern skont kif ġej :  
L-ewwel nett, il -kompiti ta’ bank ċentrali huma b’mod partikolari dawk il -kompiti relatati mal -kompiti 
mogħtija lill -BĊE u l-BĊNi mit-Trattat u l -Istatut tas -SEBĊ . Dawn il -kompiti huma ddefiniti 
prinċipalment fl -Artikolu 127(2), (5) u  (6) u 128(1) tat-Trattat , kif ukoll fl- Artikolu 22 u 25.1 tal-Istatut 
tas-SEBĊ .  
It-tieni nett, peress li l- Artikolu 14.4 tal-Istatut tas -SEBĊ  jippe rmetti lill- BĊNi biex iwettqu 
“funzjonijiet oħra”, kompiti ġodda li mhumiex relatati ma’ kompiti li jkunu ngħataw lill -BĊE u l-BĊNi  
mhumiex preklużi per se. Madankollu, kompiti ġodda li huma atipiċi għal kompiti ta’ BĊN  jew li 
jitwettqu b’mod ċar f’isem u fl-interess esklużiv tal -gvern jew ta’ entitajiet oħrajn tas -settur pubbliku 
għandhom jitqiesu bħala kompiti ta ’ gvern.  
It-tielet nett, kriterju importanti biex kompitu ġdid jiġi kkwalifikat bħala atipiku għal  kompitu ta’ BĊN 
jew bħala li qiegħed jitwettaq b’mod ċar f’isem u fl -interess esklużiv tal -gvern jew entitajiet oħrajn 
tas-settur pubbliku, huwa l -impatt tal -kompitu fuq l -indipendenza istituzzjonali, finanzjarja u 
personali ta’ dak il -BĊN.  
B’mod partikolari, għandhom jitqiesu dawn l -aspetti :  
(i) Jekk it-twettiq tal -kompitu l -ġdid joħloqx kunflitti ta’ interess ma’ kompiti eżistenti ta’ bank 
ċentrali li mhumiex indirizzati b’mod adegwat u li mhux neċessarjament jikkumplimentaw 
dawk il -kompiti eżistenti tal- bank ċentrali. Jekk iqum kunflitt ta’ interess bejn kompiti eżistenti 
u ġodda, għandhom jiġu stabbiliti salvagwardji suffiċjenti biex jittaffa dak il -kunflitt. Il -
kumplimentarjetà bejn kompitu ġdid u l -kompiti eżistenti tal -bank ċentrali għandhom jiġu 
interpretati b’mod restrittiv, sabiex jiġi evitat i l-ħolqien ta’ katina indefinita ta’ kompiti anċillari. 
Dik il- kumplimentarjetà għandha tiġi eżaminata wkoll b’rabta mal -finanzjament ta’ dawk il -
kompiti ; 
(ii) jekk mingħajr riżorsi finanzjarji ġodda t-twettiq tal -kompitu l -ġdid huwiex sproporzjonat għall - 
kapaċ ità finanzjarja u organizzazzjonal i tal-BĊN  u jistax ikollu impatt negattiv fuq il -kapaċit à li 
jitwettqu kif suppost il -kompiti eżistenti tal- bank ċentrali ; 
(iii) jekk it -twettiq tal -kompitu l -ġdid jaqbilx mal- istruttura istituzzjonali tal -BĊN fid-dawl tal -
indip endenza tal -bank ċentrali u kunsiderazzjonijiet ta’ akkontabilità;  
(iv) jekk it -twettiq tal -kompitu l -ġdid jinvolvix riskji finanzjarji sostanzjali;  
(v) jekk it -twettiq tal -kompitu l -ġdid jesponix lill -membri tal -korpi li jieħdu deċiżjonijiet fi ħdan il -
BĊN għal ri skji politiċi li huma sproporzjonati u li jista’ jkollhom impatt fuq l -indipendenza 
personali tagħhom u, b’mod partikolari, fuq il -garanzija tat -terminu tal -kariga stipulata fl -
Artikolu  14.2 tal-Istatut tas -SEBĊ .  
ECB -PUB LIC 
9 6.5 Fuq il -bażi tal -kriterji stipulati hawn fuq, il- paragrafi li ġejjin jevalwaw jekk il -kompitu l -ġdid mogħti 
lill-BĊM jikkostitwixxix kompitu ta’ gvern  fil-kuntest tal -projbizzjoni ta’ finanzjament monetarju.  
6.5.1  Kompiti ġodda relatati mal -kompiti mogħtija lill -BĊE u l-BĊNi  mit-Trattat u l -Istatut tas -SEBĊ 
Is-superviżjoni ta’ a ġenziji ta’ referenza tal -kreditu mhijiex fost il- kompiti bażiċi elenkati fl- Artikolu 
127(2) u (5) tat-Trattat  jew li huma altrimenti mogħtija lill -BĊNi mill-Istatut tas -SEBĊ . Barra minn 
hekk , waqt li l -ħidma korretta ta’ aġenziji ta’ referenza tal -kreditu  tista’ tkun siewja għal 
istituzzjonijiet ta’ kreditu peress li jkunu kapaċi jagħmlu evalwazzjoni aħjar tas -sitwazzjoni 
finanzjarja tal -persuni fiżiċi jew ġuridiċi li lihom ikunu qegħdin isellfu, dan il -kompitu l -ġdid mhuwiex 
relatat mal -kompiti speċifiċi mogħtija lill- BĊE abbażi tal -Artikolu 127(6) tat-Trattat  fir-rigward ta’ 
politiki relatati mas -superviżjoni prudenzjali  ta’ istituzzjonijiet ta’ kreditu  fi ħdan il -kuntest tal -
mekkaniżmu superviżorju uniku.   
6.5.2  Kompiti li hujma atipiċ i għal kompiti  ta’ BĊN  
Il-BĊE jinnota li fil- biċċa l -kbira tal -Istati Membri, l -aġenziji ta’ referenza tal -kreditu għadhom 
mhumiex irregolati ħlief għal aspetti ta’ protezzjoni tad- data24. Madankollu, hemm ukoll Stati 
Membri fejn il -BĊN huwa nnominat bħala l-awtorità nazzjonali kompetenti responsabbli għas -
superviżjoni ta’ a ġenziji ta’ referenza tal -kreditu25 jew fejn is -sistemi għall -iskambju ta’ data dwar l -
affidabbiltà tal -kreditu hija kwistjoni rregolata mill -BĊN26. Barra minn hekk, għadd ta’ BĊNi  
għandhom  funzjonijiet marbuta mal -ġbir u l -użu ta’ data dwar ir -riskju tal -kreditu, inkluż b’rabta mat -
tħaddim ta’ r eġistr i ċentrali tal -kreditu27. Barra minn hekk , aġenziji ta’ referenza tal -kreditu jistgħu 
jiżvolġu rwol fl -operazzjonijiet ta’ kreditu tal -Eurosist ema, peress li huma wieħed mill -erba’ sorsi li 
jistgħu jiġu aċċettati għall -evalwazzjoni tal -eliġibbiltà ta’ assi eliġibbli bħala kollateral . 
Konsegwentement, għalkemm is -superviżjoni diretta ta’ a ġenziji ta’ referenza tal -kreditu minn  BĊNi  
per se għadha r ari fost l -Istati Membri, huwa komuni għall -BĊNi li jkunu involuti f’attivitajiet relatati 
mal-ġestjoni tar -riskju tal -kreditu. Minn dan isegwi li l -kompitu l -ġdid propost li jingħata lill -BĊM fir -
rigward tas -superviżjoni ta’ aġenziji ta’ referenza tal -kreditu mhuwiex atipiku għal bank ċentrali 
f’dawk l -Istati Membri li għażlu li jirregolaw u jagħmlu superviżjoni ta’ aġenziji ta’ referenza tal -
                                                 
24  Rapport ta’ Jannar 2011 tal-European Credit Research Institute indi ka li r -regolaturi nazzjonali ewlenin ta’ bureaus 
tal-kreditu f’ħafna Stati Membri tal -UE huma l -uffiċċji nazzjonali tal -protezzjoni tad- data. Ara M. Rothemund u M. 
Gerhardt, European Credit Res earch Institute, The European Credit Information Landscape: An analysis of a survey 
of credit bureaus in Europe,  Jannar  2011, p. 7.  
25   Fl-Ungerija, il -Magyar Nemzeti Bank huwa responsabbli għas -superviżjoni ta’ istituzzjonijiet finanzjarji, fosthom 
aġenzi ji ta’ referenza tal -kreditu taħt l -Att CXXII tal-2011 dwar is -Sistema Ċentrali ta’ Informazzjoni dwar il -Kreditu fir -
rigward tal -awtorizzazzjoni għall -istabbiliment u l -operat ta’ impriża finanzjarja li topera s -sistema ċentrali ta’ 
informazzjoni dwar il -kreditu, is -superviżjoni u l -irtirar ta’ awtorizzazzjoni, l -obbligu ta’ kunfidenzjalità fir -rigward ta’ 
sigrieti tal -kummerċ, sigrieti bankarji u dwar pagamenti kif ukoll kwalunkwe eżenzjonijiet mill -obbligu ta’ 
kunfidenzjalità impost mill -Att CCXXXVII tal-2013 dwar istituzzjonijiet ta’ kreditu.   
26  F’Ċipru l -Bank Ċentrali ta’ Ċipru (CBC) huwa fdat bil -kompitu ta’ superviżjoni ta’ dawn is -sistemi bil -għan li jiżgura l -
ġestjoni korretta tad- data fil -pussess tagħhom (Artikolu 28(E)  tal-Liġi 66(I)/1997 dwar in- negozju ta’ istituzzjonijiet ta’ 
kreditu).  Is-CBC għandu s -setgħa li joħroġ leġiżlazzjoni sekondarja biex jirregola l -kundizzjonijiet u l -proċessi għall -
iffunzjonar ta’ dawn is -sistemi, u jista’ jimponi sanzjonijiet fuq l -operaturi ta’ dawk is -sistemi (Ar tikoli 28(E), 41(6) u  
42(3) tal-Liġi 66(I)/1997). Dan il -kunċett huwa eqreb għan- nozzjoni ta’ reġistru tal -kreditu milli dak ta’ bureaus  tal-
kreditu, fis -sens li jippresupponi l -parteċipazzjoni ta’ istituzzjonijiet ta’ kreditu u xi kategoriji oħrajn ta’ is tituzzjonijiet 
(prinċipalment fornituri ta’ kreditu) u ebda persuna oħra ma’ tista’ tipparteċipa jew tibbenefika mis -servizzi tiegħu ħlief 
għas -CBC.  
27  Ara, e.ż., l-Opinjoni CON/2011/20 ( il-Belġju), l-Opinjoni  CON/2011/47 ( il-Latvj a), l-Opinjoni  CON/2012/ 74 (l-Irlanda), 
l-Opinjoni CON/2013/29 (Franza ), l-Opinjoni  CON/2016/42 ( is-Sloven ja) u l-Opin joni CON/2016/57 ( il-Bulgarija). 
Reġistri ċentrali tal -kreditu huma mħaddma mill -BĊNi fi Stati Membri oħrajn, inkluża pereżempju l -Italja .  
ECB -PUB LIC 
10 kreditu fir-rigward tal -ippunteġġar tal -kreditu tagħhom .  
6.5.3  Kompiti mwettqa b’mod ċar f’isem u fl -interess esklużiv t al-gvern  
Il-BĊE jifhem li s -superviżjoni ta’ aġenziji ta’ referenza tal -kreditu f’Malta qiegħda tiddaħħal minn 
naħa waħda sabiex jiġu mħarsa l -interessi tal- persuni ġuridiċi u fiżiċi li jkunu qegħdin jingħataw 
punteġġ sabiex jiġi żgurat li l -għoti ta’ punt eġġ għal l-kreditu tagħhom ikun ġust u trasparenti u, min-
naħa l -oħra, sabiex jiġi żgurat li a ġenziji ta’ referenza tal -kreditu jibbażaw fuq data korretta, b’mod 
partikolari data li tkun tinsab fir -Reġistru Ċentrali tal -Kreditu , sabiex jiġi żgurat li l -għoti ta’ punteġġ 
min-naħa tagħhom ikun ġust u affidabbli. Fid- dawl tal -attivitajiet ta’ banek ċentrali relatati mar -riskju 
tal-kreditu, inkluż it -tħaddim ta’ reġistr i ċentrali tal- kreditu,  il-kompitu ġdid propost li jingħata lill -BĊM 
ma jidhirx li huwa kompit u mwettaq b’mod ċar f’isem u fl -interess esklużiv tal -gvern . 
6.5.4  Grad sa fejn it -twettiq tal -kompitu l -ġdid joħloq kunflitti ta’ interess ma’ kompiti eżistenti ta’ banek 
ċentrali  
Il-kompitu l -ġdid ta’ superviżjoni ta’ a ġenziji ta’ referenza tal -kreditu  ma jidher li joħoloq ebda kunflitt 
ta’ interess ma’ kompiti eżistenti ta’ bank ċentrali  mwettqa mill -BĊM . Għall -kuntrarju, jidher li 
pjuttost jikkumplimenta l -kompitu eżistenti ta’ żamma ta’ reġistru ċentrali tal -kreditu.  
6.5.5  Grad sa fejn it -twettiq tal -kompitu l -ġdid huwa sproporzjonat mal -kapaċità finanzjarja jew 
organizzazzjonali tal -BĊM 
Fir-rigward tal -prinċipju li l -Istati Membri ma jistgħux ipoġġu lill -BĊNi tagħhom f’pożizzjoni fejn ma 
jkollhomx biżżejjed riżorsi finanzjarji biex iwettqu mhux biss il -kompiti tag ħhom relatati mas -SEBĊ 
iżda wkoll il -kompiti nazzjonali tagħhom, il -BĊE jifhem li l- kompitu l -ġdid mhux ser jeħtieġ l -
allokazzjoni ta’ riżorsi finanzjarji. Madankollu, peress li l -BĊE jifhem li t -tariffi superviżorji annwali li 
ser jiġu imposti fuq l -aġenz iji ta’ referenza tal -kreditu mhux ser ikopru għal kollox in- nefqa tal -BĊM 
biex iwettaq dan il -kompitu ġdid, il -BĊM għandu jieħu l -miżuri meħtieġa sabiex jiżgura li jkollu 
riżorsi suffiċjenti għat -twettiq ta’ dan il -kompitu . 
6.5.6  Grad sa fejn it -twettiq tal -kompitu l -ġdid jaqbel mal -istruttura istituzzjonali tal -BĊM , fid-dawl tal -
indipendenza tal -bank ċentrali u kunsiderazzjonijiet ta’ akkontabilità  
Kif diġà ġie osser vat, il-kompitu l -ġdid assenjat lill -BĊM jidher li jikkumplimenta l -kompitu tiegħu li 
jżomm reġistru ċentrali tal -kreditu. It-twettiq ta’ dan il -kompitu b’hekk jidher li jabqel mal -istruttura 
istituzzjonali eżistenti tal- BĊM. 
6.5.7  Grad safejn it-twettiq tal -kompiti  jinvolvi riskji finanzjarji sostanzjali  
Il-BĊE jinnota li t -twettiq ta’ dan il -kompitu l -ġdid ma jinvolvix riskji finanzjarji sostanzjali għall -BĊM 
jew l-uffiċjali tiegħu. B’hekk, skont l -Artikolu 1 5 tal-Att dwar il -BĊM , il-BĊM , id-diretturi , il-funzjonarji 
jew impjegati tiegħu ma jistgħux jinżammu responsabbli għad- danni għal dak li jsir jew jo nqos milli 
jsir fl- eżekuzzjoni jew eżekuzzjoni maħsuba ta l-funzjonijiet tiegħu, ħlief jekk jintwera li dan ikun sar 
jew ma sarx in ma la fede. Barra minn hekk, b’rabta mas -superviżjoni ta’ aġenziji ta’ referenza tal -
kreditu, il-paragrafu  4(1) tad-Direttiva Nru 14 dwar ir -Reġistru Ċentrali tal -Kreditu  jipprovdi li l -BĊM 
mhuwiex responsabbli għall -integrità u l -korrettezza ta’ data li istituzzjoni tipprovdi lir -Reġistru. Minn 
barra dan, aġenziji ta’ referenza tal -kreditu huma responsabbli bis -sħiħ fir -rigward tal-informazzjoni 
dwar il -kreditu ta’ natura pubblika u mhux pubblika li jkollhom fil -pussess tagħhom, apparti data fir -
Reġistru Ċentrali tal -Kreditu .  
ECB -PUB LIC 
11 6.5.8  Grad sa fejn it -twettiq tal -kompitu l -ġdid jesponi lill -membri tal -korpi li jieħdu d- deċiżjonijiet fi ħd an il-
BĊM u għandu impatt fuq l -indipendenza personali tagħhom  
Il-kompitu superviżorju ġdid fir-rigward tal -aġenziji ta’ referenza tal -kreditu ma jidhirx li jesponi lill -
membri tal -korpi li jieħdu d- deċiżjonijiet fi ħdan il -BĊM għal riskji politiċi spropor zjonati, jew li inkella 
għandu xi impatt fuq l -indipendenza personali tagħhom . 
6.6 Konklużjoni   
Filwaqt li l- kompitu ġdid mogħti lill -BĊM fir-rigward tas -superviżjoni ta’ aġenziji ta’ referenza tal -
kreditu mhuwiex fost il -kompiti mogħtija lill -BĊE u l-BĊNi mit -Trattat u mill -Istatut tas -SEBĊ, dan il -
kompitu mhuwiex atipiku għal  kompiti ta’ BĊNi f’dawk l- Istati Membri li għażlu li jirregolaw u 
jissorveljaw aġenziji ta’ referenza tal -kreditu fir-rigward tal -għti ta’ punteġġ għall-kreditu min- naħa 
tagħhom. Barra m inn hekk, huwa komuni għall -BĊNi li jkunu involuti f’attivitajiet relatati mal -ġestjoni 
tar-riskju tal -kreditu. Minn barra dan, peress li l -kompitu tal -BĊM ma jitwettaqx f’isem u fl -interess 
esklużiv tal -gvern, il -kompitu superviżorju ġdid tal -BĊM  b’rabta ma’ aġenziji ta’ referenza tal -kreditu  
ma jikkostitwixxix kompitu tal- gvern . 
 
Din l- opinjoni ser tiġi ppubblikata fuq is -sit elettroniku tal -BĊE.  
 
 
Magħmul fi Frankfurt am Main,  21 ta’ Jannar 2019.  
 
[iffirmat]  
 
Il-President tal-BĊE 
Mario DRAGHI